หุ้น 26 มิ.ย. ปิดบวก 39.75 จุด
แรงซื้อกลับในหุ้นขนาดใหญ่ ดันดัชนีหุ้นไทยบวกเกือบ 40 จุด ซื้อขายคึกคักกว่า 7.4 หมื่นล้าน
29 ต.ค. 2565

แรงซื้อกลับในหุ้นขนาดใหญ่ ดันดัชนีหุ้นไทยบวกเกือบ 40 จุด ซื้อขายคึกคักกว่า 7.4 หมื่นล้าน 
ตลาดหุ้นไทยวันที่ 26 มิ.ย. เปิดตลาดบวกแรง เป็นไปในทิศทางเดียวกับตลาดหุ้นในภูมิภาค โดยมีแรงซื้อกลับในหุ้นขนาดใหญ่  และมาปิดตลาดที่ระดับ 1,424.38 จุด เพิ่มขึ้น 39.75 จุด หรือ 2.87% มูลค่าการซื้อขาย 74,975.45 ล้านบาท 
5 อันดับแรกซื้อขายสูงสุด 
1.KBANK ปิดที่ 180 บาท เพิ่มขึ้น 4 บาท หรือ 2.27% มูลค่าการซื้อขาย 4,962 ล้านบาท  
2.ADVANC ปิดที่ 276 บาท เพิ่มขึ้น 13 บาท หรือ 4.94% มูลค่าการซื้อขาย 3,357 ล้านบาท 
3.KTB ปิดที่ 19.30 บาท เพิ่มขึ้น 0.60 บาท หรือ 3.21% มูลค่าการซื้อขาย 3,133 ล้านบาท 
4.SCB ปิดที่ 167 บาท เพิ่มขึ้น 9.50 บาท หรือ 6.03% มูลค่าการซื้อขาย 2,463 ล้านบาท 
5.INTUCH ปิดที่ 82.75 บาท เพิ่มขึ้น 1.75 บาท หรือ 2.16% มูลค่าการซื้อขาย 2,108 ล้านบาท 
นายเทิดศักดิ์ ทวีธีระธรรม  ผู้อำนวยการอาวุโสฝ่ายวิจัย บล.เอเซีย พลัส กล่าวว่า  สาเหตุที่ทำให้ดัชนีหุ้นไทยในวันนี้ดีดตัวบวกแรง มาจาก 3 ปัจจัยหนุน 1.เป็นผลมาจากการทำราคาเพื่อปิดงวดสิ้นไตรมาสของบรรดากองทุนในประเทศ 2. บวกตามทิศทางตลาดหุ้นในภูมิภาค เช่นตลาดหุ้นฮ่องกง บวก 2.4% ฟิลิปปินส์ บวก 5.7% และอินโดนีเซียบวก 4%  และ 3. แรงซื้อกลับของผู้ลงทุนระยะกลางถึงระยะยาว โดยเฉพาะเมื่อดัชนีหุ้นหลุดต่ำกว่าระดับ 1,380 จุด เป็นระดับน่าเข้าลงทุน
อย่างไรก็ตาม  ทั้ง 3 ปัจจัยไม่ได้สะท้อนว่าดัชนีหุ้นไทยจะกลับเข้ามาสู่วงจรขาขึ้น เพราะคาดว่าดัชนีหุ้นไทยจากนี้จะมีความผันผวนสูง แนะนำนักลงทุนว่าดัชนีหุ้นที่ระดับ 1,420 จุด ยังไม่เหมาะเข้าเก็บเพื่อถือลงทุนระยะยาว ทำได้เพียงการซื้อขายทำกำไรระยะสั้น ๆ โดยควรรอให้ดัชนีย่อตัวลงมาต่ำกว่าระดับ 1,400 จุด ดีกว่า